На основу Решења стечајног судије Привредног суда у Нишу Посл.Бр. 3. Ст.70/2011 од 29.06.2011. године, а у складу са члановима 131, 132 и 133 Закона о стечају („Службени гласник РС“ бр. 104/2009 од 16. децембра 2009. године) и Националним стандардом број 5 – Националним стандардом о начину и поступку уновчења имовине стечајног дужника („Службени гласник РС“ број 13/2010), као и одредбама Закона о изменама и допунама Закона о Агенцији за лиценцирање стечајних управника („Службени гласник РС“ бр.89/2015), Агенција за лиценцирање стечајних управника, као стечајни управник стечајног дужника

**Група друштава за пројектовање консалтинг и инжењеринг „НИШПРОЈЕКТ“ АД Ниш - у стечају, Ниш, ул. Цара Душана 54, ПЦ Душанов базар, први спрат, локал 119**

**матични број: 07133642, ПИБ: 100618543**

**ОГЛАШАВА**

**Другу продају непокретне и покретне имовине стечајног дужника јавним надметањем**

|  |  |  |
| --- | --- | --- |
| **ОПИС** | **Почетна цена (динара)** | **Депозит**  **(динара)** |
| **Имовинска целина 1:**  **– Непокретна имовина коју чине посебни делови број 2, 4, 5 и 6, у оквиру објекта других делатности - месна заједница ,,Станко Пауновић“, у улици Генерала Милојка Лешјанина бр. 17** **са припадајућим земљиштем у заједничкој својини стечајнг дужника и других лица, a све на кат.парц. бр. 984, ЛН 13165 К.О. Ниш-Бубањ,:**  - **број посебног дела 2** Пословни простор за који није утврђена делатност-пословни простор у западном делу зграде, корисне површине 47м2.  - **број посебног дела 4** Пословни простор за који није утврђена делатност-пословни простор у западном делу зграде, корисне површине 44м2.  - **број посебног дела 5** Пословни простор за који није утврђена делатност-пословни простор на целом 2. спрату згреде, корисне површине 226м2.  Уписани као својна стечајног дужника. Облик својине: приватна. Обим удела: 1/1.  - **број посебног дела 6** Пословни простор за који није утврђена делатност, корисне површине 213м2. уписано као својна-власник није утврђен (стечајни дужник у државини). Облик својине: други облици.  - **Покретна имовина** коју чине: разна канцеларијска опрема, намештај и остало према спецификацији. | **41.256.180,00** | **20.628.090,00** |

Целокупна имовина је детаљно описана у продајној документацији.

Право на учешће у поступку продаје имају сва правна и физичка лица која:

1. након добијања профактуре, изврше уплату ради откупа продајне документације, у износу од **400.000,00** динара за имовинску целину. Профактура се мора преузети сваког радног дана у периоду од 9:00 до 14:00 часова у Нишу, у улици Цара Душана, ПЦ Душанов базар, I спрат, локал 119, телефон: 063/456-320 или путем електронске поште, на e-mail повереника: raica.milicevic@gmail.com, најкасније до **20.06.2022. године, уз претходну најаву поверенику стечајног управника**. Рок за откуп продајне документације је **20.06.2022. године**.
2. уплате **депозит** на текући рачун стечајног дужника број: **160-355364-14 код Banca Intesa ad Beograd,** или положе неопозиву првокласну банкарску гаранцију наплативу на први позив, најкасније 5 радних дана пре одржавања продаје (рок за уплату депозита је закључно са **21.06.2022. године**). У случају да се као депозит положи првокласна банкарска гаранција, оригинал исте се ради провере искључиво лично мора доставити Служби финансија Агенције за лиценцирање стечајних управника, Теразије 23, Београд, најкасније до **21.06.2022. године** до 14.00 часова по београдском времену. У обзир ће се узети само банкарске гаранције које пристигну на назначену адресу у назначено време. Банкарска гаранција мора имати **рок важења до 29.08.2022.** године.
3. потпишу изјаву о губитку права на враћање допозита. Изјава чини саставни део продајне документације.

Имовина се купује у виђеном стању и може се разгледати након откупа продајне документације, сваким радним даном од 10:00 до 14:00 часова, најкасније 5 радних дана пре заказане продаје (уз претходну најаву поверенику стечајног управника), односно до **21.06.2022. године**.

Након уплате депозита, а најкасније **23.06.2022. године**, потенцијални купци, ради правовремене евиденције, морају предати поверенику Агенције за лиценцирање стечајних управника: попуњен образац пријаве за учешће на јавном надметању, доказ о уплтати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање оверено код јавног бележника, уколикo на јавном надметању не присуствује потенцијални купац лично (за физичка лица) или законски заступник (за правна лица).

**Јавно надметање оддржаће се дана 28.06.2022. године у 12:00 часова на следећој адреси: Агенција за лиценцирање стечајних управника – Центар за стечај, Београд, ул. Теразије бр.23, III спрат, ,,Симпо сала“. Регистрација учесника почиње два сата пре почетка јавног надметања, а завршава се 10 минута пре почетка јавног надметања, односно у периоду од 10:00 до 11:50 часова, на истој адреси.**

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутна);
2. отвара јавно надметање читајући правила надметања;
3. позива учеснике да прихвате понуђену цену према унапред утврђеним корацима увећања;
4. одржава ред на јавном надметању;
5. проглашава за купца учасника који је прихватио највићу понуђену цену;
6. потписује записник.

У случају да на јавном надметању победи Купац који је депозит обезбедио банкарском гаранцијом, исти мора уплатити износ депозита на рачун стечајног дужника у року од **два радна дана** од дана јавног надметања, а пре потписивања купопродајног уговора, након чега ће му бити враћена гаранција.

Купопродајни уговор се потписује у у року од **3 радна дана** од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од **8 дана** од дана закључења купопродајног уговора у законом прописаној форми. Ако проглашени купац одбије да потпише купопродајни уговор у законом прописаној форми, или не уплати купопродајну цену у прописаним роковима и по прописаној процедури, губи право на повраћај депозита, а за купца се проглашава други најбољи понуђач.

Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од два радна дана од пријема обавештења којим се проглашава за купца, након чега ће му бити враћена гаранција. У конкретном случају, купопродајни уговор потписује се у року од три радна дана од пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 8 дана од дана јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

У случају да за Купца у поступку продаје буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције („Сл. гласник РС“ бр.51/2009 и 95/2013), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају, проглашеном купцу банкарска гаранција ће бити наплаћена у року предвиђеним огласом, односно депозит ће бити задржан до доношења одлуке Комисије за заштиту конкуренције. Другом најповољнијем понуђачу депозит или банкарска гаранција (уколико је износ депозита обазбеђен гаранцијом) биће задржани до доношења одлуке Комисије за заштиту конкуренције по поднетој пријави Купца.

Порези и трошкови реализације купопродајног уговора (трошкови овере уговора, трошкови укњижбе непокретности, трошкови поступка пред Комисијом за заштиту конкуренције у смислу чл. 132 ст. 10 Закона о стечају), додају се на постигнуту купопродајну цену и падају на терет купца.

**Напомена:** Није дозвољено достављање оригинала банкарске гаранције пошиљком (обичном или препорученом), путем факса, mail-а или на други начин, осим на начин прописан у тачки 2. Услова за стицање права за учећше из овог огласа.

Стечајни управник напомиње да ће у складу са епидемиолошким мерама учесницима пре јавног надметања бити мерена телесна температура, те да су учесници дужни да се у току регистрације и јавног надметања придржавају свих епидемиолошких мера прописаних одлукама Кризног штаба Владе Републике Србије. Стечајни управник задржава право да поништи наведени Оглас о продаји у зависности од погоршања епидемиолошке ситуације у Републици Србији и земљама региона а у складу са Одлукама надлежних органа, и не сноси евентуалну штету која може настати услед отказивања продаје.

Овлашћено лице: повереник Раица Милићевић, тел. 063/456-320, e-mail: raica.milicevic@gmail.com.